armvectores/hy_wikipedia_2023 huggingface dataset:
Ակադեմիկոս Ա. Ա. Ուխտոմսկու տուն-թանգարան հուշահամալիր

Ակադեմիկոս Ա. Ա. Ուխտոմսկու տուն-թանգարան հուշահամալիր (ռուս.՝ Мемориальный Дом-музей академика А. А. Ухтомского), Ռիբինսկի պետական պատմա-ճարտարապետական և գեղարվեստական թանգարան-արգելոցի բաժին։ Բացվել է 1990 թվականի սեպտեմբերի 20-ին Ռիբինսկի Վիգոննի փողոցի վրա գտնվող տանը, որտեղ անցել են գիտնականի մանկապատանեկան տարիները։ Համարվում է ՌԴ մշակութային ժառանգության օբյեկտ։


== Պատմություն ==
Ռիբինսկ քաղաքում Ալեքսեյ Ալեքսեևիչ Ուխտոմսկու տուն-թանգարանի ստեղծման գաղափարը ծնվել է դեռևս 1950-ական թվականներին, երբ Ռիբինսկի պատմա-գեղարվեստական թանգարանը Ուխտոմսկու աշակերտ Ա. Վ. Մացկևիչից և ընտանիքի բարեկամ Ա. Վ. Բերեզինից ստացավ համապատասխան նյութեր։ Հետագա տարիներին հավաքածուն համալրվեց հետաքրքիր ցուցադրություններով և նյութերով, որոնք ստացվեցին  Ե. Ա. Մակարովայից, ով նամակագրական և բարեկամական կապերի մեջ էր գիտնականի հետ, Ա. Վ. Բերեզինայի դուստր Գ. Գ. Խարչենկոյից, Բ. Ն. Մալենտևի թոռնուհի Ն. Վ. Մակարովայից, մանկության ընկեր Վ. Վ. Մալենտևից, Ալեքսեյ Ալեքսեևիչ Ուխտոմսկու աշակերտներ Ֆ. Պ. Նեկրիլովից և Վ. Լ. Բալակշինից։ Թանգարանի ստեղծման գործում մեծ ավանդ են ունեցել Սանկտ Պետերբուրգի համալսարանին կից ակադեմիկոս Ա. Ա. Ուխտոմսկու անվան Ֆիզիոլոգիական գիտահետազոտական ինստիտուտի աշխատակիցներ պրոֆեսոր Ա. Ս. Բատուևը (տուն-թանգարանի գիտական խորհրդատու) և գիտաշխատող Լ. Վ. Սոկոլովան։ Ռիբինսկի պատմաճարտարապետական գեղարվեստական թանգարան արգելոցի աշխատակիցները, քաղաքի էնտուզիաստները, Ուխտոմսկու ժառանգության ակտիվ պրոպագանդիստներ Լ. Ռ. Վարուշչենկոն, Լ. Մ. Մարասինովան, Ն. Վ. Սուսլովը, Ս. Մ. Բադաևը և ուրիշներ։
Ակադեմիկոս Ալեքսեյ Ալեքսեևիչ Ուխտոմսկու տուն-թանգարան հուշահամալիրի վերականգնման և վերակառուցման աշխատանքներն իրականացվել են «Պոլիգրաֆմաշ» արտադրական միավորման միջոցների հաշվին՝ էնտուզիաստների խմբի կողմից, որտեղ ընդգրկված են եղել Վ. Ա. Կուզնեցովը, Ս. Մ. Մատյուխինսկին, Ի. Պ. Մակարովը, Վ. Մ. Նովիկովը, Ս. Ա. Սուբբոտինը, Ա. Մ. Գլազունովը, Ա. Ա. Կոսարևը, Վ. Վ. Դոդոնովը և Լ. Բ. Կոզիրևը։


== Ցուցադրություններ ==
Տուն-թանգարանի ցուցադրություններն այցելուներին ծանոթացնում են Ուխտոմսկիների իշխանական տոհմի պատմությանը և նրանց նշանավոր ներկայացուցիչ ռուս ֆիզիոլոգ, ԽՍՀՄ ԳԱ ակադեմիկոս Ալեքսեյ Ալեքսեևիչ Ուխտոմսկու (1875-1942) կյանքին և գործունեությանը։
Թանգարանում ներկայացված են գիտնականի հիմնական գիտական աշխատանքները, ինչպես նաև սոցիալական և կրոնական աշխարհայացքները։  Թանգարանի սրահներից մեկում Ալեքսեյ Ալեքսեևիչ Ուխտոմսկու մանկական տարիների հիշողությունների հիման վրա վերստեղծվել է հյուրասենյակի կահավորանքը, մյուս դահլիճում՝ Լենինգրադի ֆիզիոլոգիական գիտահետազոտական ինստիտուտում գտնվող գիտնականի աշխատասենյակը։  Հատկապես հետաքրքիր է Ալեքսեյ Ալեքսեևիչ Ուխտոմսկու անձնական գրադարանի հավաքածուն, որի բազմաթիվ հատորներում առկա են դրանցում ներկայացված գաղափարների և հայեցակարգերի վերաբերյալ գիտնականի ձեռագիր նշումները։
Տուն-թանգարանը համարվում է ուսումնական կենտրոն, որն օժանդակում է Ալեքսեյ Ալեքսեևիչ Ուխտոմսկու սոցիալ-բարոյական գաղափարների ներդրմանը և ընդգրկված է Ռիբինսկ քաղաքի ուսումնական հաստատությունների ծրագրերում։


== Ցուցանմուշներ ==

		
		


== Ծանոթագրություններ ==


== Արտաքին հղումներ ==
Официальный сайт Рыбинского музея-заповедника
Ձգողականություն (ֆիլմ)

«Ձգողականություն» (ռուս.՝ «Притяжение»), ռուսական գիտաֆանտաստիկ ֆիլմ, որը 2017 թվականին նկարահանել է կինոռեժիսոր Ֆյոդոր Բոնդարչուկը։ Սոցիալական ֆանտաստիկայի ոգով ներկայացնում է երկրացիների առաջին հաղորդակցությունը այլմոլորակային բանականության հետ, որը տեղի է ունենում Մոսկվայի Չերտանովո շրջանում։ Ռուսական կառավարությունն անմիջապես ռազմական դրություն է մտցնում, քանի որ տեղացիները չարությամբ են լցվում անկոչ հյուրի նկատմամբ։ Սցենարի հեղինակները Օլեգ Մալովիչկոն ու Անդրեյ Զոլոտարյովն են, երաժշտության հեղինակը՝ Իվան Բուռլյաևը, գլխավոր օպերատորը՝ Միխայիլ Խասայան։	
Նկարահանումներն սկսվել են 2015 թվականի նոյեմբերից,  տեղի են ունեցել Մոսկվայի տարբեր շրջաններում (գլխավորապես Չերտոնովոյում), խիստ գաղտնիության պայմաններում, ռուսական արդիական զինտեխնիկայի կիրառմամբ։
«Ձգողականություն»-ը ռուսական չորրորդ ֆիլմն է, որը փոխարկվել է IMAX ձևաչափի՝ հաջորդելով «Ստալինգրադ» -ին, «Անձնակազմ»-ին («Экипаж») և «Մենամարտող»-ին («Дуэлянт»): Ռուսական վարձույթում կինոնկարի պրեմիերան կայացել է նախատեսվածից շուտ՝ 2017 թվականի հունվարի 26-ին։ Վարձույթում հաջողություն է գրանցել՝ ապահովելով մեկ միլիարդ ռուբլուց ավելի եկամուտ, մոտավորապես երեք անգամ գերազանցելով ֆիլմի բյուջեն և դառնալով ռուսական ամենաեկամտաբեր գիտաֆանտաստիկ ֆիլմը։ Ցուցադրման հենց միայն առաջին օրը ֆիլմը բերել է 44 միլիոն ռուբլի և մի քանի շաբաթ շարունակ պահպանել ճանաչվել ամենաեկամտաբերը ռուսական վարձույթում։
Կինոքննադատները հիմնականում դրական կարծիք են հայտնել մամուլում, այդ թվում՝  Աֆիշա, Կոմերսանտ, Միր ֆանտաստիկի, KG-portal, The Hollywood Reporter պարբերականներում։


== Գլխավոր դերերում ==


== Ծանոթագրություններ ==


== Արտաքին հղումներ ==
Պաշտոնական կայքէջը  Art Pictures Studio]-ում(անգլերեն)
«Ձգողականություն (ֆիլմ)»(անգլ.) ֆիլմը Internet Movie Database կայքում
Ձգողականություն (ֆիլմ)(անգլ.) ֆիլմը Rotten Tomatoes կայքում
Տոռու

Տոռու, գյուղ Արևմտյան Հայաստանում, Բիթլիսի վիլայեթի Խիզան գավառի Սպարկերտ գավառակում։ 1909 թվականին ուներ 19 տուն հայ բնակիչ։ Զբաղվում էին հիմնականում անասնապահությամբ, արհեստներով (շալագործություն), երկրագործությամբ։ Բնակիչները բռնությամբ տեղահանվել են 1915 թվականին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։
Նովի դիսկ

Новый Диск (հայերեն՛ Նովի դիսկ կամ Նոր սկավառակ ) — ռուսական ընկերություն, որը զբաղվում է համակարգչային խաղերի մշակմամբ, հրատարակմամբ, տեղայնացման և տարածմամբ։ «Новый Диск» ընկերությունը հիմնադրվել է 1997 թվականին, իսկ գրասենյակը գտնվում էր Մոսկվայում։ Այն առաջատարներից էր կորպորատիվ հաճախորդների համար էլեկտրոնային ուսուցման և ռուսական ուսումնական հաստատություններին ինտերակտիվ ուսումնական ռեսուրսների տրամադրման ոլորտում, Ռուսաստանի խաղային արդյունաբերության շուկայում եղել է անհատական համակարգիչների և խաղային կոնսուլների խաղերի ոլորտների երեք խոշորագույն ընկերություններից մեկը։


== Գործունեություն ==
Новый Диск-ը զբաղվում էր երեխաների համար կրթական ծրագրերի մշակմամբ, ներառյալ այնպիսի ծրագրեր, ինչպիսիք են «Կախարդական խաղալիքներ», «Սովորել մտածել», «Թեթև դասեր», «Հեքիաթների դասագիրք նախադպրոցականների համար»:Արտադրանքը նախատեսված էր ինչպես նախադպրոցականների, այնպես էլ դպրոցահասակ երեխաների համար, վերջիններիս համար արտադրվում են դասընթացների տեսքով ինքնաուսուցման ծրագրեր ։ Ընկերությունը հեռավար ուսուցման ծրագրերի ռուսաստանյան խոշորագույն մշակողներից է։
Ընկերությունը խոշորագույններից մեկն էր ռուսական խաղերի ծրագրային ապահովման շուկայում։ Ենթադրվում է, որ անհատական համակարգչի ոլորտում միայն 1C-SoftKlab-ն է զիջում, իսկ խաղային կոնսուլների ոլորտում այն երրորդ տեղում է «1C-SoftKlab»-ից և «Wellod»-ից հետո ։


== Տնտեսական ցուցանիշներ ==
2008 թվականի առաջին կիսամյակում ընկերության եկամուտը կազմել է 56,3 միլիոն դոլար, EBITDA-ն՝ 14,7 միլիոն դոլար, իսկ մաքուր եկամուտը՝ 6 միլիոն դոլար։ Ընկերության 79%-ը պատկանում է հիմնադիր Բորիս Գերշունուն, 21%-ը՝ փոքրամասնական ներդրողներին։


== Մրցանակներ և անվանակարգեր ==
2008 թվականին Novy Disk-ը KRI ցուցահանդեսում ճանաչվել է լավագույն տեղայնացման ընկերություն։ Այնուհետ ընկերությունը ներկայացվել է նաև որպես հավակնորդ «Լավագույն հրատարակչական ընկերություն KRI 2008» անվանակարգում։


== Դատարաններ ==
«Хитзона» խանութների ցանցը, որը Новый Диск ընկերության գործընկերն էր, սնանկացավ 2015թ. Նրանց դեմ հարյուրավոր հայցեր են ներկայացվել միլիոնավոր ռուբլու դիմաց, այդ թվում՝ դուստր ձեռնարկությունը՝ ND Video Games LLC։ Այնուամենայնիվ, Novy Disk խմբի մի մասը նույնպես ձախողվեց, և նրա մի քանի ընկերություններ ООО «НОВЫЙ ДИСК — ТРЕЙД», ООО «НД Видеоигры») դատի տվեցին միմյանց և նույնպես սնանկացան, թեև պաշտոնական կայքը դեռ շարունակում էր գործել։
Այնուհետև, 2015 թվականի ամռանը խոշոր կինոընկերությունների կողմից ֆիլմերի թողարկման բոլոր լիազորությունները փոխանցվեցին ND Play ՍՊԸ-ին, որը 2009 թվականից գործում է որպես բացառապես առցանց խանութ։ Դրանից հետո «New Disc» ընկերությունը փոխեց զարգացման ուղղությունը և դադարեցրեց խաղերի և ֆիլմերի թողարկումը 2016 թվականին ։ 2019 թվականի մարտին ND Play LLC-ն շուտով լուծարվեց՝ փոխելով իր անվանումը Fresh Wind LLC։


== Ծանոթագրություններ ==
Կուներսդորֆի ճակատամարտ

Կուներսդորֆի ճակատամարտ, Յոթամյա պատերազմի վճռական ճակատամարտերից մեկը, որը տեղի է ունեցել 1759 թվականի օգոստոսի 12-ին Լեհաստանի տարածքում։ Ռուս-ավստրիական զորքերը կարողացան վճռական ճակատամարտում ջախջախել Ֆրիդրիխ II-ի գլխավորած պրուսիական զորքերին և հաղթել Յոթամյա պատերազմում։ Պատերազմի վայրը գտնվում էր 4 կմ դեպի արևելք Ֆրանկֆուրտ քաղաքից։


== Ծանոթագրություններ ==


== Գրականություն ==
Мерников А. Г., Спектор А. А. Всемирная история войн. — Минск., 2005.
Масловский, Дмитрий Федорович: Русская армия в Семилетнюю войну, Выпуск 1, Типография В. Березовского, Москва 1891.
И. В. фон Архенгольц. Сражение семилетней войны. Москва, 2001.


== Արտաքին հղումներ ==
Реляция П. С. Салтыкова о победе при Кунерсдорфе
Пальцигско-Кунерсдорфская операция. Масловский
Զավեն Վարդանյան (դիրիժոր)

Անվան այլ կիրառումների համար տե՛ս՝ Զավեն Վարդանյան (այլ կիրառումներ)Զավեն Նազարեթի Վարդանյան (հունվարի 15, 1945(1945-01-15), Հալեպ - մարտի 10, 2023(2023-03-10), Երևան, Հայաստան), հայ դիրիժոր։ ՀՀ արվեստի վաստակավոր գործիչ (2009)։


== Կենսագրություն ==
Զավեն Վարդանյանը ծնվել է 1945 թվականին Հալեպում։ 1947 թվականին հայրենադարձել է։ 1974 թվականին ավարտել է Երևանի Կոմիտասի անվան պետական կոնսերվատորիայի դիրիժորական ֆակուլտետը։ 1974-1979 թվականներին եղել է Հայաստանի պետական սիմֆոնիկ նվագախմբի դիրիժորի օգնական, 1979 թվականին հիմնել է Երևանի պետական կամերային նվագախումբը, որը ղեկավարել է մինչև 1990 թվականը։ 1994-2000 թվականներին եղել է Երևանի Ալեքսանդր Սպենդիարյանի անվան օպերայի և բալետի պետական թատրոնի դիրիժոր։ 2003-2007 թվականներին Էկվադորի կառավարության հրավերով աշխատել է Կուենկայի համալսարանում և ղեկավարել երկրի բոլոր 4 սիմֆոնիկ նվագախմբերը։
Վարդանյանը Հայաստանում կազմակերպել է բազմաթիվ փառատոներ ու մրցույթներ, հայ ունկնդրին է ներկայացրել Ստրավինսկու, Շնիտկեի, Վարեզի, Հենցի, Այվզի, Կոկկոնենի, Նորդգրենի և այլ հեղինակների ստեղծագործություններ։


== Մեջբերումներ Զավեն Վարդանյանի մասին ==


== Ծանոթագրություններ ==
Իքի Բուրուլի շրջան (Կալմիկիա)

Իքի Բուրուլի շրջան (ռուս.՝ Ики-Бурульский муниципальный район, կալմ. Ик Буурла район), մունիցիպալ շրջան Ռուսաստանի Դաշնության Կալմիկիա հանրապետությունում։
Ստեղծվել է 1965 թվականին։ Վարչական կենտրոնը՝ Իկի-Բուրուլ։


== Աշխարհագրություն ==
Շրջանի տարածքի մակերեսը կազմում է 6363 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 11370 մարդ։ Բնակչության խտությունը կազմում էր 1,79 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռուսական այբուբեն

Ռուսական այբուբեն, ռուսերենի գրային համակարգը, որն ստեղծվել է սլավոնական գրի (կիրիլիցա) հիման վրա։ Ժամանակակից Ռուսական այբուբենը բաղկացած է 33 տառից, որոնցից քսանը նշանագրում են բաղաձայն, 10-ը՝ ձայնավոր հնչյուններ․ սրանցից я, ю, ё, е (վերջինը միայն որոշակի դիրքում) երկհնչյուններ են։ Й տառը վանկարար չէ․ ъ (կոշտության նշան) և ь (փափկության նշան) տառերն ինքնուրույն հնչյուններ չեն նշանագրում. ь ցույց է տալիս նախորդ բաղաձայնի փափկությունը և երբեմն իմաստատարբերիչ դեր է կատարում (кров «կտուր, օթևան, տուն», кровь «արյուն»), իսկ ъ օգտագործվում է որպես, այսպես կոչված, անջատիչ նշան (արտասանությամբ անջատվում են երկու հարևան վանկերը «суб-ъект»)։ Կիրիլիցայի առաջին բարեփոխումը կատարվել է 1710-ին, Պետրոս Մեծի հրամանով, իսկ երկրորդը՝ 1917-ի դեկտ․ 23-ին, լուսավորության ժող․ կոմիսարիատի դեկրետով։ ժամանակի ընթացքում Ռուսական այբուբենը համալրվել է նոր տառերով, իսկ որոշ տառեր հանվել են գործածությունից։ Ռուսական այբուբենը ընկած է նախկին ԽՍՀՄ շատ լեզուների, ինչպես նաև Բուլղարիայի, նախկին Հարասլավիայի, նախկինում Մոնղոլիայի այբուբենների հիմքում։ 


== Ռուսական ստեղնաշար ==
Ռենդոլֆ շրջան (այլ կիրառումներ)

Ռենդոլֆ շրջան, կարող է վերաբերել՝

Ռենդոլֆ շրջան - ԱՄՆ Ալաբամա նահանգի շրջաններից մեկը
Ռենդոլֆ շրջան - ԱՄՆ Իլինոյս նահանգի 102 վարչական միավորներից մեկը
Ռենդոլֆ շրջան - ԱՄՆ Միսսուրի նահանգի 114 վարչական միավորներից մեկը
Գալագո

Գալագո (լատ.՝ Galago), պրիմատների ցեղ գալագոյանմանների ընտանիքից։ Նրանք հավանաբար հանդիսանում են Աֆրիկայի ամենաբազմաթիվ պրիմատները։ Ինչպես նաև ապրում են սավաննայում, անտառներում, մեծ գետերի շրջաններում։ Տարածքը նշում են մեզոտ ձեռքերով շոշափելով իրենց տարածքի ճյուղերը։


== Նկարագիրը ==
Մորթին շագանակագույն է։ Աչքերի շրջանում մորթին մուգ է։ Ապրում են ծառերի վրա, երբեմն իջնում են նաև ծառերից և անցնում չորեքթաթ շարժման։ Կարող են շփվել ձայների միջոցով, արձակում են 18 տարբեր ձայն։ Սնվում են միջատներով և ծառերի հյութով, որոշ տեսակներ սնվում են անողնաշարավորներով։


== Դասկարգումը ==
Գալագո (Galago) ցեղ
Գալագո Ալլենա (Galago alleni)
Galago cameronensis
Գալագո Դեմիդովի (Galago demidoff)
Գաբոնյան գալագո (Galago gabonensis)
Սոմալիական գալագո (Galago gallarum)
Գալագո Հրանտի (Galago granti)
Արևելյան գալագո (Galago matschiei)
Հարավային գալագո (Galago moholi)
Galago nyasae
Լեռնային գալագո (Galago orinus)
Ռոնդյան գալագո (Galago rondoensis)
Սենեգալյան գալագո (Galago senegalensis)
Galago thomasi
Զանզիբարյան գալագո (Galago zanzibaricus)


== Ծանոթագրություններ ==


== Արտաքին հղումներ ==
Galago senegalensis(չաշխատող հղում)
Bearder Simon։Calls of the Wild։Natural History 1995
Primate Info Net Galago Factsheet
13 ժամ. Բենգազիի գաղտնի զինվորները

«13 ժամ. Բենգազիի գաղտնի զինվորները» (անգլ.՝ 13 Hours: The Secret Soldiers of Benghazi), ամերիկյան դրամատիկ ֆիլմ, որի ռեժիսորն է Մայքլ Բեյը (հիմնվել է Միտչել Զուկոֆֆի գրքի վրա)։ Նկարահանումները եղել են Մալթայում և սկսվել են 2015 թվականի ապրիլի 25-ին։
Ֆիլմի պրեմիերան կայացել է 2016 թվականի հունվարի 12-ին։ Ցուցադրությունից առաջ առաջին անգամ ցուցադրվեց «Կլովերֆիլդ 10» ֆիլմը, որը նկարահանել էին դեռ 2014 թվականին և պահպանել էին գաղտնի (անգլ.՝ a blood relative of Cloverfield)։


== Սյուժե ==
2012 թվականի սեպտեմբերի 11-ի երեկոյան՝ սեպտեմբերի 11-ի ահաբեկչության 11 ամյակի օրը, իսլամիստ գրոհաինների խումբը գրոհեց Բենգազիում ամերիկյան ներկայացուցչության շենքի վրա։ Նրանք սպանեցին 4 ամերիկացիների, այդ թվում Լիբիայում գտնվող ԱՄՆ դեսպանին։


== Դերերում ==
Ջեիմս Բեջ Դեյլ -  Տայրոն Ս․ «Ռոն» Վուդս, GRS
Ջոն Կրասինսկի -  Ջեկ Դա Սիլբա, GRS
Դեվիդ Կոստաբայլ -  Բոբ, ԿՀՎ մասնաճյուղի ղեկավար
Տոբի Ստիվենս -  Գլեն «Բաբ» Դոերտի
Պաբլո Շրայբեր -  Կրիս «Տանտո» Պարոնտո, GRS
Դեվիդ Բենման -  Դեյվ «Բուն» Բենտո, GRS
Դոմինիկ Ֆումուսա -  Ջոն «Տիգ» Տիգեն, GRS
Ֆրեդդի Ստրոմա -  Բրիտ Վայներ
Ալեկսիյա Բարլիր -  Սոննա Ջիլլանի
Պեյման Մոաադի -  Ամալ, թարգմանիչ
Մետտ Լետչեր -  ԱՄՆ դեսպան Կրիստեֆեր Ստիվենս
Դեմետրիուս Գրոսս -  Դեյվ Աբբեր, դեսպանատան պահակ
Դեվիդ Ջինտոլի -  Սկոտտ Վիկլանդ, դեսպանատան պահակ
Կրիստոֆեր Դինգի -  Շոն Սմիթ, դիվանագիտական ծառայության աշխատակից
Վրենն Շմիդտ -  Բեկկի Դա Սիլվա, Ջեկի կինը


== Արձագանքներ ==
Ֆիլմը կինոքննադատների կողմից ստացավ տարբեր արձագանքներ։ Rotten Tomatoes կայքում ֆիլմը ունի 51% վարկանիշ։ 187 կինոքննադատների արձագանքների հիման վրա ֆիլմը 10 հնարավոր միավորից ստացել է 5,5 միավոր։


== Ծանոթագրություններ ==
Տոմպոնսկի ուլուս

Տոմպոնսկի ուլուս (ռուս.՝ Томпонский район, յակուտ.՝ Томпо улууhа), մունիցիպալ շրջան Ռուսաստանի Դաշնության Սախա-Յակուտիայի հանրապետությունում։
Ստեղծվել է 1931 թվականին։ Վարչական կենտրոնը՝ Խանդիգա։


== Աշխարհագրություն ==
Շրջանի տարածքի մակերեսը կազմում է 135800 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14315 մարդ։ Բնակչության խտությունը կազմում էր 0,11 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Միկի Բերկովիչ

Մոշե (Միկի) Բերկովիչ (Բերկովից) (եբրայերեն՝ משה מיכאל (מיקי) ברקוביץ‎‏, փետրվարի 17, 1954(1954-02-17), Կֆար Սավա, Petah Tikva (sub-district), Կենտրոնական մարզ, Իսրայել), հրեա նախկին բասկետբոլիստ։ Առաջին և լավագույն ռմբարկուն Իսրայելի բասկետբոլի առաջնության պատմության մեջ։ Հասակը 192 սմ։ Խաղացել է՝ սվինգմենի դիրքում։


== Արտաքին հղումներ ==
Էջը Jews in Sports կայքում Archived 2014-02-21 at the Wayback Machine.(անգլ.)
Կարդա և թռիր Փարիզ ու Չինաստան

«Կարդա և թռիր Փարիզ ու Չինաստան» (ռուս.՝ Прочти и катай в Париж и Китай), խորհրդային ​​կարճամետրաժ մուլտիպլիկացիոն կինոնկար, որը հիմնված է 1927 թվականին Վլադիմիր Մայակովսկու գրած համանուն մանկական բանաստեղծության վրա։ Մուլտֆիլմ ստեղծելու տեխնոլոգիան հետևյալն է. հարթ թղթե տիկնիկները ցուցադրվել են ձեռքով նկարված ֆոնին` լուսանկարների օգտագործմամբ։


== Սյուժե ==
Տվյալ ժամանակաշրջանի պատկերացումներով մուլտֆիլմը հեռուստադիտողներին պատմում է տարբեր երկրների մասին։ Ճանապարհորդություն Երկրի շուրջը. երեխաները Մոսկվայից թռչում են ինքնաթիռով դեպի Փարիզ, այնուհետև` օվկիանոսով նավով ուղևորվում են Նյու Յորք, գնացքով շրջում են Ամերիկայում, նավով հասնում Ճապոնիա և Չինաստան, գնացքով շրջում երկրով մեկ և հետ վերադառնում դեպի Մոսկվա։


== Ծանոթագրություններ ==


== Արտաքին հղումներ ==
«Կարդա և թռիր Փարիզ ու Չինաստան» «Հայրենական կինոյի հանրագիտարան» կայքում
Ժիվոպիսնոե

Ժիվոպիսնոե (ուկրաիներեն՝ Живописне, Ղրիմի թաթարերեն՝ Beki Eli), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Բեկի-Էլի։
2001 թվականի տվյալներով Ժիվոպիսնոե գյուղում բնակվում էր 104 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սովետսկայա (Կրասնոդարի երկրամաս)

Անվան այլ կիրառումների համար տե՛ս՝ Սովետսկայա (այլ կիրառումներ)Սովետսկայա (ռուս.՝ Советская, նախկինում` Ուրուպսկայա), ստանիցա Ռուսաստանի Դաշնության Կրասնոդարի երկրամասի Նովոկուբանսկի շրջանի կազմում, Ուրուփ գետի ափին։ Գտնվում է Նովոկուբանսկ քաղաքից 38 կմ հարավ-արևելք, ծովի մակարդակից 292 մ բարձրության վրա։


== Բնակչությունը ==
1875 թվականին ստանիցան ունեցել է 4356 բնակիչ, 1910 թվականին` 16917, իսկ 1917 թվականին` 19840 բնակիչ։ 2002 թվականին այնտեղ արդեն ապրում էր 10036 մարդ, հիմնականում ռուսներ, հայեր, ուկրաինացիներ և չերքեզներ։ Իսկ 2010 թվականի տվյալներով ստանիցան ուներ 9021 բնակիչ։


== Տնտեսությունը ==
Բնակիչներն զբաղվում են հացահատիկային բույսերի, արևածաղկի մշակությամբ, բանջարաբուծությամբ, անասնապահությամբ, թռչնաբուծությամբ և մեղվաբուծությամբ։
Ստանիցայում առկա են երեք միջնակարգ դպրոցներ, մշակույթի տուն, ակումբ, հիվանդանոց, մանկապարտեզ և կենցաղսպասարկման կոմբինատ։


== Պատմությունը ==
Հիմնադրվել է 1841 թվականին։ 1933 թվականին Ուրուպսկայա ստանիցան անվանափոխվել է և դարձել Սովետսկայա։ Հայրենական մեծ պատերազմի տարիներին մեծ վնասներ է կրել։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Straight Into Love

«Straight Into Love» (հայերեն` Ուղիղ սիրո մեջ), ամերիկացի երգչուհի Հաննա Մանչինիի երգն է, որով ներկայացրել է Սլովենիան Եվրատեսիլ 2013 երգի մրցույթում։ Երգի խոսքերի և երաժշտության հեղինակը Հաննան Մանչինին է։
Հաննան մրցույթում երգը կատարել է առաջին կիսաեզրափակչում 03 համարի ներքո։ Կիսաեզրափակչի քվեարկության արդյունքում երգը հավաքում է ընդամենը 8 միավոր և զբաղեցնում է վերջին` 16-րդ հորիզոնականը։


== Արտաքին հղումներ ==
Իշայր

Իշայր, գավառ Մեծ Հայքի Մոկք նահանգի կազմում, Վանա լճից հարավ։
Սահմանակից էր հյուսիսից Ռշտունից, արևմուտքից՝ Իշայր Մյուս, հարավից՝ Իշոց, արևելքից՝ Առանձնակ գավառներին։ VII դ. «Աշխարհացոյցում» հիշատակվում է որպես Մոկք նահանգի առաջին գավառը։ Հետագայում կոչվել է Շնիձոր (Մոկսի և Խիզանի միջև)։ Արտաշեսյանների և Արշակունիների թագավորությունների ժամանակ եղել է հայկական պետության կազմում, այնուհետև անցել է պարսիկներին (V դ.), արաբներին (VII դ.), 885-ից եղել է Բագրատունիների, 908-ից հետո՝ Վասպուրականի թագավորության կազմում, XI դ. նվաճել են թուրք–սելջուկները, XIII դ.՝ մոնղոլները, XIV–XV դդ.՝ Ակ–Կոյունլու և Կարա–Կոյունլու թուրքական ցեղերը, 1555-ից՝ օսմանյան թուրքերը։ 1915-ի մայիսին ռուսական զորքերը հայ կամավորների օգնությամբ գրավեցին Իշայրը, սակայն 1918-ի սկզբին նորից անցավ թուրքերին։ Միջին դարերում Իշայրում, Կեցան գետի ձախ ափին, հայտնի էր Ս. Կանանց վանքը (հետագայի Ս. Խաչ վանքը)։ Իշայրը բոլոր ժամանակներում էլ ունեցել է հայ հոծ բնակչություն, որը բռնությամբ տեղահանվել է 1915-ի Մեծ եղեռնի ժամանակ։ Նրանց մի մասը զոհվել է գաղթի ճանապարհին։ 


== Տես նաև ==
Մոկք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Պիդռանգու

Պիդռանգու (էստ․՝ Põdrangu), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 74 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մամիկոն Կալոյան

Մամիկոն Դավիթի Կալոյան (ապրիլի 12, 1961 Թբիլիսի), հայ ազատամարտիկ-հրամանատար։ ՀՀ Զինված Ուժերի փոխգնդապետ։ 1981-1983 թվականներին ծառայել է ԽՍՀՄ ԶՈւ-ում։
1992 թվականին կամավոր մեկնել է ԼՂՀ և Շուշիի առանձնակի գումարտակի կազմում (վաշտի հրամանատար) մասնակցել Մարտակերտի (Ախավենդ, Կիչան, Գյուլաթաղ Չլդրան, Ջոսբերդ և այլն), Մարտունիի (Մյուփշես, Աղդամի (Ղզըլքենգեռլի), Կուբաթլուի, Զանգելանի, Քելբաջարի, Ֆիզուլիի շրջանների ինքնապաշտպանական և ազատագրական մարտերին։ Պարգևատրվել է ԼՂՀ «Մարտական խաչ» 2-րդ աստիճանի շքանշանով։
2010 թ. հունվարի 21-ին ՀՀ Նախագահի հրամանագրով պարգևատրվել է Մարտական ծառայության մեդալով։


== Ծանոթագրություններ ==
Գորշ ջրիմուռներ

Գորշ ջրիմուռներ (Phaeophyta), սպորավոր բույսերի տիպ, որը ներառում է 240 ցեղ՝ 1500 տեսակով։ Թաչոմը հատուկ գորշ պիգմենտի՝ ֆուկոքսանտինի շնորհիվ դեղնականաչավունից մուգ գորշավուն է՛ գորշ ջրիմուռ է ըստ ձևի և չափի բազմազաև եգ (մանրադիտակային մեծության ճյուղավորված թելիկներից մինչև 40 մետրաևոց բույսեր)։
Գորշ ջրիմուռներինին բնորոշ են աճման հիմքային գոտիով Տհյուսվածքնհըում որպես սննդապաշար կուտակվում են մանիտ, լամինարին, երբեմն ճարպ։ Բազմանում են անսեռ ն սեռական, հազվադեպ՝ վեգետատիվ ճանապարհով։ Տեղի է ունենում սերունդների հաջորդականություն, գերակշռում է անսեռ սերունդը։ Բազմացման օրգանները միաբուն կամ բազմաբուն սպորան֊ գիումներն են։ Բաժանվում են 3 դասի։ Տարածված են ծովերում և օվկիաևոսներում (հատկապես սառը)։ Կիրառվում են ալգինյան թթուների և նրանց աղերի՝ ալգինաաների, ինչպևս նաև կերային ալյուրի և բժշկության մեջ օգտագործվող յոդ, բրոմ պարունակող պատրաստուկների համար։ բազմաբջիջ թելիկները։ Բջիջների թաղանթները պարունակում են թաղանթանյութ, ինչպես նաև ալգին, ֆուկոիդին։
Grande amore

«Grande amore» (հայերեն՝ Մեծ սեր), իտալական փոփ տրիո Il Volo-ի երգը, որը գրել են Ֆրանչեսկո Բոչան և Չիրո Էսպոսիտոն։ Երգը հաղթել է 2015 թվականի Սան Ռեմոյի երաժշտական մրցույթը, և այս երգն է ներկայացրել Իտալիան Եվրատեսիլ 2015 երգի մրցույթում։


== Բնօրինակը և ձայնագրումը ==


=== Ստեղծագործությունը ===
Երգը գրվել է 2003 թվականին Ֆրանչեսկո Բոչայի և մշակվել Չիրո "Թոմի" Էսպոսիտոյի կողմից (իտալական «Il Giardino dei Semplici» խմբի անդամ)։ Սկզբնապես այն գրվել է որպես դասական ստեղծագործություն դասական երգիչների համար։ Այն կատարվել է 2005 թվականի Սան Ռեմոյի երաժշտական մրցույթի ժամանակ հենց Բոչայի կողմից, սակայն մերժվել է՝ համարվելով շատ հին։
12 տարի անց երգը կատարել են Սան Ռեմոյի մրցույթի ժամանակ Operapop դուետը (Ֆրանչեսկա Կարլին և Էնրիկո Ջովանյոլին), բայց նրանց մասնակցությունը մերժվել է՝ կապված մրցույթի տարիքային սահմանափակման հետ։ Առաջարկվել էր նաև, որ երգը կատարեր Օրիետա Բերտին, բայց նրա մասնակցությունը ևս մերժվեց։
Կառլո Կոնտին՝ փառատոնի կազմակերպիչը, առաջին անգամ չէր բավարարվել Il Volo-ի կատարմամբ և լսելով "«Grande amore»" երգը առաջարկել էր երաժշտական պրոդյուսեր Պասկալ Մամարոյին, որպեսզի նա փոխի երգը օպերային տրիոյի համար։


=== Բառեր ===
Սկզբում երգի բառերը փոփոխման ենթակա չէին, սակայն որոշ ժամանակ անց տրիոյի ցանկությամբ երկու տարբերակները փոփոխվեցին. "regina dei giorni miei" (իմ օրերի թագուհի) արտահայտությունը դարձավ "respiro dei giorni miei" (իմ օրերի շունչ), և "sotto al tuo portone" (քո ճանապարհին) դարձավ "senza più timore" (առանց ավելի վախի)։ Բառերը փոփոխվեցին, որովհետև բնօրինակ տարբերակում սիրահարը, կանգնած պատշգամբում, երգում էր իր ընկերուհու համար, բայց տրիոյին թվաց, որ դա շատ հին տարբերակ է և չի համապատասխանում նրանց երիտասարդական ոճին։


== Հիթ-շքերթներ ==


== Ծանոթագրություններ ==


== Արտաքին հղումներ ==
Il Volo - Grande amore Il VoloՅուԹյուբում
Գորինչովո

Գորինչովո (ուկրաիներեն՝ Горінчово), գյուղ Ուկրաինայի Անդրկարպատյան մարզի Խուստի շրջանում։ Բնակավայրը նախկինում նաև անվանվել է Զելյոնոե։
2001 թվականի տվյալներով Գորինչովո գյուղում բնակվում էր 3 071 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բլագովեշչենսկի շրջան (Բաշկորտոստան)

Բլագովեշչենսկի շրջան (ռուս.՝ Благовещенский муниципальный район, բաշկիրերեն՝ Благовещен районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Բլագովեշչենսկ։


== Աշխարհագրություն ==
Շրջանի տարածքի մակերեսը կազմում է 2291 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15322 մարդ։ Բնակչության խտությունը կազմում էր 6,69 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
4-րդ քրոմոսոմ (մարդ)

Մարդու չորրորդ քրոմոսոմը մարդու 23 քրոմոսոմներից է, 22 աուտոսոմ քրոմոսոմներից մեկը։ Քրոմոսոմը պարունակում է մոտ 191 միլիոն զույգ հիմք, որոնք կազմում են մարդու բջիջի ԴՆԹ-ի մոտ 6-6, 5 %-ը։ Ներկայումս համարվում է, որ 4-րդ քրոմոսոմը պարունակում է 700-1100 գեն։


== Հիվանդություններ և խանգարումներ ==
Ստորև ներկայացված են չորրորդ քրոմոսոմի գեների հետ կապված մի շարք հիվանդություններ։

աքոնդրոպլազիա
երիկամների աուտոսոմալ դոմինանտ պոլիկիստոզ (PKD-2)
միզապարկի քաղցկեղ
քրոնիկ լիմֆոցիտային լեյկեմիա
Էլիս վան Կրեվելդի սինդրոմ
Հեմոֆիլիա C
Հանտինգտոնի հիվանդություն
Հիրշպրուգի հիվանդություն
հիպոքոնդրոպլազիա
մեթիլմալոնային ացիդեմիա
Մուենկեի սինդրոմ
անախտանիշ խլություն
Ունդինիի անեծք
Պարկինսոնի հիվանդություն
Ռոմանո-Վարդի սինդրոմ
SADDAN
մահացու դիսպլազիա
վոլֆրամի սինդրոմ


== Ծանոթագրություններ ==
Բեկդաշ

Բեկդաշ, գյուղ Արևմտյան Հայաստանում, Խարբերդի վիլայեթի Դերսիմի գավառի Մեծկերտի գավառակում։ Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Հայկական էյրենիս

Հայկական Էյրենիս (լատ.՝ Eirenis armenus), օձերի տեսակ էյրենիսների ցեղից, լորտուների ընտանիքից։


== Նկարագրություն ==
Հասուն էյերիսների չափսերը հասնում են 49 սմ։ Գունավորումը բազմազան է։ Մարմնի վերին հատվածը՝ մոխրագույն-դեղնականաչ, բաց-դարչնագույն, վարդագույն-նարնջագույն, պղնձակարմիր կամ ավելի հազվադեպ, մուգ-շագանակագույն, համարյա սև։ Դնչի առջևի հատվածը կլորացած է։ Մարմնի միջին հատվածում կան 17 թեփուկներ, որոնցով կարելի է հեշտ տարբերակել վզնոտավոր էյրենիսից։
Սնվում է միջատներով, սարդանմաններով և այլ անողնաշարավորներով, որոնք հաճախ բնակվում են քարերի տակ։
Կերի կլանման ձևը հետևյալն է՝ Էյրենիսը մի կողմ է տանում գլուխը, լայն բացում է բերանը և արագ բռնում է կերը, և այդ դիրքով կուլ տալիս։


== Տարածվածություն ==
Հանդիպում է արևելյան Կովկասում, Հայաստանի հարավում և հարավարևմտյան, հարավարևելյան Ադրբեջանում, նաև արևելյան Թուրքիայում, Իրանի արևմտյան և Իրաքի արևելյան հատվածներում։
Հայաստանում հանդիպում է Eirenis punctatolineatus punctalineatus ենթատեսակը։ (Boettger, 1892).


== Ծանոթագրություններ ==


== Հղումներ ==
Հայկական էյերիսի պատկեր Archived 2013-04-29 at the Wayback Machine.
Հայկական էյերիսի պատկեր
(4539) Միյագինո

(4539) Միյագինո (անգլ.՝ Miyagino), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 8-ին Մասահիրո Կոիշիկավայի կողմից Այաշի կայանում։
Միջին հեռավորությունը Արեգակից կազմում է 2,672656 ա. մ., առավելագույնը մոտենում է 2,4878 ա. մ. հեռավորության վրա և հեռանում 2,8575 ա. մ.։ Արեգակի շուրջ մեկ ամբողջական պտույտ է կատարում 1595,93 երկրային օրվա ընթացքում, իր ուղեծրով շարժվելով միջինում 0,225574 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4539) Միյագինո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շահբուզի շրջան

Շահապոնքի շրջան (ադրբ.՝ Şahbuz rayonu), շրջանի կարգավիճակով վարչատարածքային միավոր Ադրբեջանի Հանրապետության կազմում գտնվող Նախիջևանի Ինքնավար Հանրապետությունում։ Վարչական կենտրոնը Շահբուզ քաղաքն է։


== Պատմություն ==


=== Ժամանակակից պատմություն ===
Շահբուզի շրջանը ձևավորվել է 1930 թվականի օգոստոսի 8-ին։ 1963 թվականի հունվարի 4-ին շրջանը լուծարվում է և ներառվում Նախիջևանի շրջանի (ներկայիս Բաբեկի շրջանի) կազմում։ 1965 թվականի հունվարի 6-ին կրկին վերականգնվում է շրջանի կարգավիճակը։


== Աշխարհագրություն ==


=== Վարչատարածքային նկարագիր և տեղադրություն ===
Շահբուզի շրջանը հյուսիս-արևելքում սահմանակից է Հայաստանի Հանրապետության Վայոց ձորի և Սյունիքի մարզերին։
Շահբուզի շրջանի ընդհանուր տարածքը կազմում է 83,658 կմ2։ Վարչական կենտրոնը Շահբուզ քաղաքն է։ Բացի վարչական կենտրոնից շրջանն ունի նաև 1 ավան և 22 գյուղ։


=== Լեռնագրություն ===
Շրջանի տարածքը զբաղեցնում են Զանգեզուրի և Վայքի լեռները։ Շրջանի ամենաբարձր կետը Սալվարդ լեռն է, որն ունի 3161 մ բարձրություն։


=== Ջրագրություն ===
Շահբուզի շրջանի տարածքով հոսում են Նախիջևան, վերջինի վտակներ հանդիսացող Շահպոնք, Սալվարդ և այլ գետեր։ Շրջանի տարածքում են գտնվում Հեյդար Ալիևի ջրամբարը, Բաթաբաթի լիճը և այլն ։ 


=== Կլիմա ===
Տարվա եղանակով պայմանավորված՝ Շահբուզի շրջանի կլիման փոփոխական է։ Ամռանը կլիման չոր է, իսկ ձմռանը՝ ցուրտ։


== Բնակչություն ==
2017 թվականի հունվարի 1-ի դրությամբ շրջանի բնակչությունը 24,900 է։


== Տնտեսություն ==
Տնտեսության հիմնական ճյուղը գյուղատնտեսությունն է։ Զարգացած են հատկապես մեղվապահությունն ու անասնապահությունը։


== Կրթություն և գիտություն ==
Շահբուզի շրջանում գործում է 23 հանրակրթական դպրոց, 6 արտադպրոցական և 1 նախադպրոցական դաստիարակության հաստատություն, 2 մանկական երաժշտական դպրոց, ինչպես նաև 29 գրադարան։


== Մշակույթ ==
Շրջանում գործում է մեկ թանգարան, «Արազ» կինոթատրոնը։


== Առողջապահություն ==
Շրջանն ունի առողջապահական մի շարք հաստատություններ, այդ թվում՝ շրջանի կենտրոնական հիվանդանոց, 2 տարածքային հիվանդանոց, 10 բժշկական ամբուլատորիա, 11 ֆելդշերա-մանկաբարձական կենտրոններ, 1 ֆելդշերական հենակետ, հիգիենիկ և համաճարակաբանական կենտրոն։


== Տես նաև ==
Նախիջևանի Ինքնավար Հանրապետության վարչական բաժանում


== Ծանոթագրություններ ==
Վիգոդա (գյուղ, Ժիտոմիրի շրջան)

Անվան այլ կիրառումների համար տե՛ս՝ ՎիգոդաՎիգոդա (ուկրաիներեն՝ Вигода), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Վիգոդա գյուղում բնակվում էր 289 մարդ։ Բնակավայրը զբաղեցնում է 0,431 կմ² տարածք։ Բնակչության խտությունը կազմում էր 670,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարամանիկո Տերմե

Կարամանիկո Տերմե (իտալերեն՝ Caramanico Terme), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 2066 մարդ, բնակչության խտությունը կազմում է 25 մարդ/կմ²։ Զբաղեցնում է 84 կմ² մակերես։ Փոստային ինդեքս՝ 65023, հեռախոսային կոդ՝ 085:


== Արտաքին հղումներ ==
Բնակավայրի պաշտոնական կայք (իտալ.)
Պոգիբի

Պոգիբի (ռուս.՝ Погиби), գյուղ Ռուսաստանի Սախալինի մարզի Օխինսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աքսել Հենի

Աքսել Հենի (նորվ.՝ Aksel Hennie, հոկտեմբերի 29, 1975(1975-10-29), Օսլո, Նորվեգիա), նորվեգացի դերասան, ռեժիսոր։ Ամանդա մրցանակակիր («Միայնակ» ֆիլմի համար)։


== Կենսագրություն ==
Աքսել Հենին ծնվել է Օսլոյում։ 1998 թվականին չորրորդ փորձից հետո ընդունվել է Նորվեգիայի ազգային թատերական ակադեմիա։ Ավարտելուց հետո 2001 թվականին աշխատել է Վարտ թատրոնում (Մոլդե), այնուհետև՝ Օսլոյի նոր թատրոնում, որտեղ մի քանի անգամ խաղացել է Համլետի դերը։ Առավել հայտնի է դարձել որպես կինոդերասան։ Առաջին անգամ խաղացել է Ջան Վանգի դերը համանուն ֆիլմում, որից հետո ակտիվորեն նկարահանվել է հեռուստատեսությունում և ֆիլմերում։ 2003 թվականին «Ընկերը» ֆիլմում խաղացել է երկրորդական դեր, հաջորդ տարի հանդես է եկել որպես «Միայնակ» ֆիլմի ռեժիսոր։ Ֆիլմը գրավել է սկանդինավյան կինոքննադատների ուշադրությունը։ Ֆիլմի համար Աքսելը ստացել է Ամանդա մրցանակ։ 2005 թվականից նկարահանվել է սոցիալական գովազդում։ Կինոհասարակությունում նրա դիրքն ամրապնդել է «Մաքս Մանուս» պատմական դրաման։ Մեծ ճանաչում է ստացել է նրա «Headhunters» ֆիլմը։ 2014 թվականին «Հերակլես» ֆիլմում խաղացել է երկրորդական պլանի դեր։


== Ֆիլմագրություն ==


== Ծանոթագրություններ ==
Կզըլքիլիսա (Բերկրի-Աբաղայի գավառ)

Անվան այլ կիրառումների համար տե՛ս՝ Կզըլքիլիսա (այլ կիրառումներ)Կզըլքիլիսա, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բուդա-Բոբրիցա

Բուդա-Բոբրիցա (ուկրաիներեն՝ Будо-Бобриця), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Բուդա-Բոբրիցա գյուղում բնակվում էր 140 մարդ։ Բնակավայրը զբաղեցնում է 1,54 կմ² տարածք։ Բնակչության խտությունը կազմում էր 90,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայաստանի Բարձրագույն խումբ 2013-14 (ֆուտբոլ)

Հայաստանի 22-րդ առաջնությունը։ Մասնակցում է 8 ակումբ։ Չեմպիոնական տիտղոսը պաշտպանում է «Շիրակ ՖԱ -ն»։
Այս մրցաշրջանի նորեկն է Ալաշկերտ ՖԱ-ն։


== Մասնակից ակումբներ ==


=== Մարզադաշտեր ===


=== Մարզիչներ, ավագներ, համազգեստ և հովանավորներ ===


=== Մարզչական փոփոխություններ ===


== Մրցաշարային աղյուսակ ==

Տվյալներն ըստ նոյեմբերի 06, 2011-իԱղբյուր: [1]


== Առաջնության առաջատարները ==


== Արդյունքներ ==


=== Առաջին կես ===
Աղբյուր: 1Տան թիմը ձախ սյունակում է.Գույներ: Կապույտ= տան թիմի հաղթանակ; Դեղին= ոչ-ոքի; Կարմիր= հյուրընկալվող թիմի հաղթանակ.


=== Երկրորդ կես ===
Աղբյուր: 1Տան թիմը ձախ սյունակում է.Գույներ: Կապույտ= տան թիմի հաղթանակ; Դեղին= ոչ-ոքի; Կարմիր= հյուրընկալվող թիմի հաղթանակ.
Գրեգ Օդեն

Գրեգորի Ուեյն Օդեն կրտսեր (անգլ.՝ Gregory Wayne Oden, Jr., հունվարի 22, 1988(1988-01-22), Բուֆֆալո, Նյու Յորք, ԱՄՆ), ամերիկացի նախկին բասկետբոլիստ, կենտրոնական։ Մարզական կարիերայի ընթացքում հանդես է եկել Բասկետբոլի ազգային ասոցիացիայի (NBA) «Պորտլենդ Թրեյլ Բլեյզերս» (2007–2012 թթ.) և «Մայամի Հիթ» (2012-2013 թթ.) ակումբներում։ Մեկ տարի անցկացրել է Օհայոյի նահանգային համալսարանի բասկետբոլային թիմում, որի կազմում գրավել է երկրորդ տեղը NCAA-ի առաջին դիվիզիայի տղամարդկանց բասկետբոլի եզրափակչում։
2007 թվականի հունիսի 28-ին անցկացված NBA-ի դրաֆթում Օդենն ընտրվում է առաջինը «Պորտլենդ Թրեյլ Բլեյզերսի» կողմից՝ նախորդելով Քևին Դյուրանտին։ Տանելով ձախ ծնկի հետվիրահատական շրջան՝ Օդենն ամբողջությամբ բաց է թողնում 2007–2008 խաղաշրջանը և պրոֆեսիոնալ առաջնաելույթը կատարում 2008 թվականին։ Բազմաթիվ վնասվածքների պատճառով 2012 թվականի մարտին «Թրեյլբլեյզերսի» ղեկավարությունը խզում է Օդենի պայմանագիրը։ 2013 թվականի օգոստոսի 7-ին «Մայամի Հիթը» պայմանագիր է կնքում Օդենի հետ։ Մինչ «Մայամիում» հանդես գալը, Օդենն NBA-ում ընդհանուր առմամբ անցկացրել էր 82 հանդիպում, ինչը հավասարազոր էր մեկ ամբողջական խաղաշրջանի։
2016 թվականի հոկտեմբերին Օդենը հայտարարեց բասկետբոլիստի կարիերայից վերջնականապես հեռանալու մասին։


== Մրցանակներ և այլ նվաճումներ ==
Կոնսենսուս «All-American» երկրորդ թիմ (խորհրդանշական հավաքական, 2007 թ.)
NABC Տարվա լավագույն պաշտպան (2007 թ.)
Փիթ Նյուվելի անվան մրցանակ (2007 թ.)
Նեյսմիթի անվան տարվա լավագույն դպրոցական խաղացող (2006 թ.)
«Ինդիանայի Միստր Բասկետբոլ» (2006 թ.)


== NBA-ի վիճակագրություն ==


=== Կանոնավոր մրցաշրջան ===


=== Փլեյ-օֆֆ ===


== Ծանոթագրություններ ==


== Արտաքին հղումներ ==
Էջը NBA.com կայում
Էջը Բասկետբոլ-ռեֆերենսում Archived 2012-05-30 at the Wayback Machine.
Վահե Քաչա

Վահե Քաչա (ֆր.՝ Vahé Katcha, Վահե Խաչատրյան, ապրիլի 1, 1928(1928-04-01), Դամասկոս, Սիրիայի և Լիբանանի ֆրանսիական մանդատ, Ֆրանսիայի գաղութներ, Ֆրանսիա - հունվարի 14, 2003(2003-01-14), Փարիզի 16-րդ շրջան, Փարիզ), արևմտահայ գրող, ստեղծագործել է հիմնականում ֆրանսերեն։


== Կենսագրություն ==
Սկզբնական կրթությունն ստացել է Բեյրութում։ 1945 թվականին մեկնել է Փարիզ, երեք տարի հետևել կինոռեժիսուրայի դասընթացներին։ Եղել է «Սուար դը Բեյրութ» («Soir de Beyrouth») թերթի թղթակիցը Փարիզում։ 1953 թվականին տպագրվել է նրա առաջին վեպը՝ «Կիրակի օրվանից մնացած ծխուկներ»։ Հեղինակին մեծ հաջողություն է բերել «Ակն ընդ ական» (1955, հայերեն հրատարակվել է 1956 թվականին, Ռիվարոլ մրցանակ, 1957) վեպը։ Վահե Քաչայի վեպերի ու վիպակների մեծ մասին բնորոշ է տիրող իրականության արատների քննադատությունը, պատերազմի դատապարտումը։ Քաչայի ստեղծագործության մեջ նկատելի է էքզիստենցիալիզմի փիլիսոփայության որոշակի ազդեցությունը։ Քաչայի ստեղծագործության գլուխգործոցը «Մի դաշույն այս պարտեզի մեջ» (1981) վեպն է, էպիկական լայն շնչի ծավալուն մի ստեղծագործություն, որը ներկայացնում է Արևմտյան Հայաստանի իրականությունը, պոլսահայության կյանքը՝ համիդյան արհավիրքներից մինչև Մեծ եղեռնը։
Քաչան գրական գործունեությանը զուգահեռ համագործակցում է ֆրանսիական կինեմատոգրաֆիստների հետ, շարունակում է լրագրությունը։ 1962 թվականին «Խղճահարություն չկա կույրերի հանդեպ» և «Քաղցկեղավորները» ռեպորտաժների համար ստացել է մամուլի Պելման մրցանակ։ Նրա «Ակն ընդ ական», «Արարչի ութերորդ օրը», «Գալիա», «Ուզածիդ չափ», «Հրեայի մահը», «Մի մարդ ընկավ փողոցում», «Գիշատիչների խնջույքը», «Լողի ուսուցիչը» վեպերն ու վիպակներն էկրանացվել են։ Քաչայի ստեղծագործությունները թարգմանվել են աշխարհի շատ լեզուներով։


== Ստեղծագործություններ ==
1953 «Կիրակի օրվանից մնացած ծխուկներ» վեպ
1955 «Ակն ընդ ական» (հայերեն հրատարակություն՝ 1956, Ռիվարոլի մրցանակ՝ 1957)
1957 «Կարթ» (հայերեն հրատարակություն՝ 1958)
1958 «Սեղմված բռունցքներ»
1960 «Արարչի ութերորդ օրը» (հայերեն հրատարակություն՝ «Գրական թերթ», 1965, № 40-43)
1960 «Գիշատիչների խնջույքը» (հայերեն հրատարակություն՝ «Գրական թերթ», 1967, 41. 49-52, 1968, 1-2)
1963 «Գավազան» (հայերեն հրատարակություն՝ «Գարուն», 1970, № 7-8)
1966 «Կապիկների նավը»
1968 «Հրեայի մահը»
1975 «Մի մարդ ընկավ փողոցում» (հայերեն հրատարակություն՝ «Փողոցին մէջ ինկած է մարդ մը», «Աշխարհ», 1977)
1979 «Աղմուկ, որ լսվում էր»
1981 «Մի դաշույն այս պարտեզի մեջ» (հայերեն հրատարակություն՝ 1999):


== Հայերեն հրատարակված երկեր ==
Ակն ընդ ական, Պէյրութ, 1956, 108 էջ։
Կարթ, Երևան, 1958։
Գիշատիչների խնջույքը (պատմվածքներ), Երևան, 1976։
Մի դաշույն այս պարտեզի մեջ (ասք հայոց), Երևան, 1999, 496 էջ։
Ակն ընդ ական, Երևան, 2005, 91 էջ։
Սեղմված բռունցքներ, Երևան, 2005, 192 էջ։
Արարչի ութերորդ օրը։ Գիշատիչների խնջույքը, Երևան, 2006, 145 էջ։
Դևը արթնացավ, Էջմիածին, 2008, 147 էջ։
Սեղմված բռունցքներ, Երևան, 2012, 196 էջ։


== Գրականություն ==
Թորոս Թորանյան, 12 վեպերու հեղինակ Վահե Քաչայի հետ։ «Գարուն», 1967, № 2, էջ 72-74։


== Աղբյուրներ ==

«Ով ով է։ Հայեր» հանրագիտարան, հատոր երկրորդ, գլխ. խմբ. Հովհ. Այվազյան, Հայկական հանրագիտարան հրատ., Երևան, 2007։
Երկ. Գիշատիչների խնջույքը (Պատմվածքներ). Երևան, 1976։


== Ծանոթագրություններ ==


== Արտաքին հղումներ ==
Վահե Քաչան Էյ Վի Փրոդաքշն կայքում
Վահե Քաչան գրապահարանում
Բելովշչինա (գյուղ, Երշիչսկի շրջան)

Բելովշչինա (ռուս.՝ Беловщина), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
883

883 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 883 թվականն է, 
IX դարի 83-րդ տարին։


== Դեպքեր ==


== Ծնունդներ ==


== Մահեր ==
Unfaithful

«Unfaithful, բարբադոսացի երգչուհի Ռիհաննայի երկրորդ՝ A Girl like Me ալբոմի սինգլներից։ Այն թողարկվել է 2006 թվականի մայիսի 2-ին։


== Նախապատմություն և թողարկում ==
ԱՄՆ այցելելուց հետո Ռիհաննան կապ հաստատեց Def Jam Recordings- ի հետ և թողարկեց իր դեբյուտային ալբոմը՝ Music of the Sun- ը (2005)։ Երգչուհին ոգեշնչվել էր կարիբյան երաժշտությունից, դենսհոլից և ռեգիից, ինչպես նաև փոփից և R&B-ից.։ MTV-ին տված հարցազրույցում Ռիհաննան ասաց, որ ԱՄՆ-ում գտնվելու ժամանակ իր համար բացահայտել է այնպիսի նոր երաժշտական ժանրեր, որոնց մասին երբեք չէր լսել, օրինակ ռոք երաժշտությունը, որը նա ընդգրկեց իր երկրորդ ալբոմում։
Իր դեբյուտային ալբոմի ձայնագրման ժամանակ Ռիհաննան առաջին անգամ հանդիպեց Ne-Yo-ին, բայց նրանք չկարողացան աշխատել ալբոմների վրա.։
Երգչուհին ցանկանում էր աշխատել նրա հետ այն վայրկյանից, երբ լսեց «Let Me Love You» (2004) երգը, որը կատարում էր Մարիոն, իսկ գրել էր Ne-Yo։ Երբ սկսվեցին A Girl like Me ալբոմի ձայնագրումները Ռիհաննան որոշեց աշխատել նրա հետ։ Երգչուհին ասաց․ «Այսպիսով, երկրորդ ալբոմի ստեղծման աշխատանքի ժամանակ ես մտածեցի․«Գիտե՞ք ինչ, ես պետք է աշխատեմ այն տղայի հետ։ Եվ մենք գնացինք ստուդիա և սկսեցինք աշխատանքները»»։ Ne-Yo- ն և նորվեգացի պրոդյուսերակն դուետ StarGate- ը գրեցին «Unfaithful» սինգլը, որը ինչպես ասաց Ռիհաննան, իր համար հիմք էր հանդիսանում, որովհետև այն գրվել էր StarGate- ի կողմից։
2006 թվականի հունիսի 20- ին սինգլը թվային տարբերակով թողարկվեց Կանադայում։ 2006 թվականի հունիսի 29- ին այն թողարկվեց ԱՄՆ- ում։
2006 թվականի հունիսի 17-ին «Unfaithful»- ի 7 թվային ռեմիքսները iTunes- ով թողարկվեցին Ֆրանսիայում, Գերմանիայում, Իտալիայում, Իսպանիայում և ԱՄՆ- ում։ 2006 թվականի հուլիսի 25- ին Մեծ Բրիտանիայոմ սինգլը թողարկվեց CD ֆորմատով, իսկ նույն տարվա օգոստոսին թողարկվեց Գերմանիայում և Ֆրանսիայում.։


== Հիթ-շքերթներ ==


== Հավաստագրումներ ==


== Թողարկման պատմությունը ==


== Ծանոթագրություններ ==
Թոմ Քերոլ

Թոմաս Ջեյմս Քերոլ (անգլ.՝ Thomas James Carroll, մայիսի 28, 1992(1992-05-28), Ուոթֆորդ, Հարթֆորշիր, Անգլիա, Միացյալ Թագավորություն), անգլիացի ֆուտբոլիստ, «Սուոնսի Սիթի» ակումբի կիսապաշտպան։


== Ակումբային կարիերա ==
Թոմաս Ջեյմս Քերոլը ծնվել է 1992 թվականի մայիսի 28-ին անգլիական Ուոթֆորդ քաղաքում։ Ավարտել է Ուոթֆորդից ոչ հեռու գտնվող Պարմիտերի դպրոցը, որի ֆուտբոլի թիմի ավագն էր։ Թոմասն ընդունվել է «Տոտտենհեմ Հոտսպուր» ակումբի պատանեկան կազմ (մինչև 16 տարեկաններ)։
2008 թվականին Թոմասը մասնակցել է Իտալիայում անցկացված հեղինակավոր «Legnago Tournament» մրցաշարին։
2010 թվականի հունիսին Թոմաս Քերոլը, որ մինչ այդ թիմի պատանեկան կազմում 23 խաղերում խփել էր 10 գոլ, կնքել է իր առաջին պրոֆեսիոնալ պայմանագիրը «Տոտտենհեմ Հոտսպուր» ակումբի հետ։
2011 թվականի օգոստոսի 25-ին Թոմասը կատարել է իր նորամուտը «Տոտտենհեմ» ակումբի հիմնական թիմի կազմում՝ վերցնելով 46 համարը։ Հետագայում նա մասնակցել է խմբային փուլի չորս հանդիպումների։ 2011 թվականի սեպտեմբերի 20-ին՝ «Սթոք Սիթի» ակումբի դեմ խաղի ժամանակ, նա կատարել է իր նորամուտը Լիգայի գավաթում։ Խաղն ավարտվել է 0:0 հաշվով. Քերոլն իրացրել է իր 11 մետրանոցը, սակայն նրա թիմը պարտվել է 7:6 հաշվով։
2011 թվականի հունվարի 27-ին նա վարձավճարային հիմունքներով տեղափոխվել է «Լեյտոն Օրիենտ» ակումբ, որի կազմում իր առաջին խաղն անցկացրել է փետրվարի 5-ին։ Առաջին խաղի մրցակիցը եղել է «Բորնմութ» ակումբը (1:1)։ «Լեյտոն Օրիենտո» ակումբի կազմում նա ընդհանուր առմամբ անցկացրել է 12 խաղ, ինչպես նաև հնարավորություն է ստացել չափել իր ուժերը Լոնդոնի «Արսենալ» ակումբի հետ Անգլիայի գավաթի շրջանակներում՝ փոխարինման դուրս գալով նրանց դեմ անցկացված առաջին խաղում, որն ավարտվել է ոչ-ոքի և ընդգրկվելով երկրորդի հիմնական կազմում։
2012 թվականի հունվարի 30-ին նա վարձավճարով տեղափոխվել է «Դերբի Կաունտի» ակումբ, մինչև 2011/2012 թվականի մրցաշրջանի ավարտը։ «Բարնսլի» ակումբի դեմ խաղի ժամանակ նոր թիմի կազմում նա խփել է իր առաջին գոլը (3:2)։
2012 թվականի նոյեմբերի 3-ին Քերոլը կատարել է իր նորամուտը Պրեմիեր Լիգայում՝ խաղալով «Ուիգան Ատլետիկ» ակումբի դեմ։


== Ծանոթագրություններ ==


== Արտաքին հղումներ ==
Ֆուտբոլիստի էջը «Տոտտենհեմ Հոտսպուրի» պաշտոնական կայքում (անգլ.)
Ֆուտբոլիստի էջը Պրեմիեր լիգայի պաշտոնական կայքում Archived 2016-04-21 at the Wayback Machine. (անգլ.)
Ֆուտբոլիստի էջը sports.ru կայքում
Ֆուտբոլիստի էջն Անգլիայի ասոցիացիայի պաշտոնական կայքում Archived 2014-10-10 at the Wayback Machine. (անգլ.)
Պրոֆիլը transfermarkt.com կայքում(անգլ.)
Ցուցանիշները soccerbase.com կայքում (անգլ.)
Ֆուտբոլիստի էջը soccerway.com կայքում(անգլ.)
Յուրեմիս-Նադեժդինսկոե

Յուրեմիս-Նադեժդինսկոե (ռուս.՝ Юремис-Надеждинское, բաշկիրերեն՝ Юремис-Надеждин), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սյոմրաս

Սյոմրաս (ռուս.՝ Сёмрас), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Յուլա գետի ափին։ Գետի երկարությունը 37 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026138
Հիդրոլոգիական ուսումնասիրությունների կոդը -  103002613
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էդուարդ Սարգսյան (այլ կիրառումներ)

Էդուարդ Սարգսյան անուն-ազգանունը կարող է վերաբերել հետևյալ անձանց.

Էդուարդ Սարգսյան (ճարտարապետ)
Էդուարդ Սարգսյան (նկարիչ)
Սինգապուրի ֆրանսիական համալսարան

Սինգապուրի ֆրանսիական համալսարան (IFS), հանդիսանում է ֆրանսիական համալսարանների համաշխարհային ցանցի մի մասը։


== Պատմություն ==
Միայն 2011 թվականին ֆրանսիական մշակութային ցանցը պաշտոնապես միավորվել է` ֆրանսիական համալսարան անունով՝ հետևելով համաշխարհային մշակութային բարեփոխման և կոոպերացիոն ցանցի Արտաքին գործերի  նախարարության, նաև Ֆրանսիայի եվրոպական գործերի նախարարության կողմից հաստատված 2010 թվականի  հունիսի 27֊ի օրենքին` փոխելով ֆրանսիական մշակութային գործունեությունը, որը  նախկինում մտնում էր Culturesfrance միավորման մեջ։
Այս վերակազմակերպումը  նպաստել է միասնությանը և ավելի պարզ կառավարմանը։ Ֆրանսիական դեսպանատան համալսարանը կրթության լեզվական և մշակութային համագործակցության ծառայությունները միաձուլել է` դառնալով Սինգապուրի ֆրանսիական համալսարան։ Նա սերտ  կապեր է պահպանում գլխավոր հյուպատոսության, ինչպես նաև երկրի ֆրանսիական դաշինքի գրասենյակի և ազգային ու տեղական իշխանությունների հետ։ Այսպիսով, միակ քննական կենտրոնը ստեղծվել է Սինգապուրի ֆրանսիական կենտրոնի նախարարության կողմից հմտությունների գնահատման համար, որի հիմքում ընկած է լեզուների եվրոպական ընդհանուր շրջանակը։ Այն հավատարմագրված է նաև ֆրանսիական լեզուների միջազգային հավաստագրերով։


== Մշակութային գործունեություն ==
Համալսարանի մշակութային կենտրոնը  մասնակցություն ունի ազգային- մշակութային կյանքում` կազմակերպելով մոտ 200 միջոցառում՝ ըստ նախագծերի։ IF- ը մասնակցում էր նաև արտաքին միջոցառումների մշակութային աջակցության շրջանակներում, և ֆրանսիա֊յի և Սինգապուրի փոխհամագործակցությամբ զարգանում էր գործընկերային հարաբերություն ուրիշ կառավարության կամ ոչ  կառավարական կազմակերպությունների հետ։ Սինգապուրի համալսարանը հատուկ առաքելություն ունի կինոյի և տեսալսողական գործունեության վերաբերյալ։ Նրա իրավասությունների շրջանակը ներառում է Հարավային Ասիայի վեց երկիր` Սինգապուր Ինդոնեզիա Մալազիա Ֆիլիպիններ Բրունեյ և Արևելյան Թիմոր։ Նա գործում է հատկապես հարավասիական CMN մի կողմից Ֆրանսիայի և եվրոպացիների հետ մյուս կողմից նաև ֆրանսիական մուլտիմեդիայի զարգացում (ֆիկցիաներ տեսախաղեր համացանց֊ հարթակներ փաստագրական ֆիլմեր ժամանակակից երաժշտություն).։
Սինգապուրի ֆրանսիական համալսարանը  դերակատարում ունի Սինգապուրի գիտության և ճարտարագիտության մեջ ֆրանսերենի օգտագործման գործում։ IF-ը օգնում է հայտնաբերել ինստիտուցիոնալ գործընկերներ և նպաստում է նրանց հաղորդակցությանը ֆրանսիական հաստատությունների հետ ինչպես տեղական, այնպես էլ եվրոպական մակարդակով։ 
IFS-ը մշակված է Սինգապուրում Ֆրանսիայի դեսպանության հետ հաղորդակցություն Merlion գիտական ծրագրով, որն իր ստեղծման օրվանից աջակցում է ավելի քան 200 նախագծեր Ֆրանսիայի և Սինգապուրի միջև։


=== Վոլյա փառատոն ===
2014 թվականից IF կազմակերպում է organise փառատոն Voilah ։ Նա հավաքագրել է ավելի քան 265000 այցելու և հանդիսատես 2017 թվականի կես ամսվա ընթացքում։


== Ծանոթագրություններ ==


== Արտաքին հղումներ ==
Site officiel de l'IF de Singapour Archived 2018-04-14 at the Wayback Machine.